Lena Johanna Therese Meyer-Landrut (), cunoscută sub numele de scenă Lena, este o cântăreață și compozitoare germană. Ea a reprezentat Germania la Concursul Muzical Eurovision 2010 din Oslo, Norvegia și l-a câștigat cu melodia „Satellite”, obținând 246 de puncte. Având trei intrări în finala concursului național "Unser Star für Oslo" ("Steaua noastră pentru Oslo"), Meyer-Landrut a stabilit un record în Germania prin debutul cu trei piese în top cinci al clasamentului muzical german. Atât "Satellite", cât și primul ei album, "My Cassette Player", s-a clasat pe primul loc în Germania, melodia primind două discuri de platină, iar albumul cinci discuri de aur pentru vânzările de peste 500.000 de unități. Meyer-Landrut a reprezentat pentru a doua oară consecutiv Germania la Concursul Muzical Eurovision 2011 din Düsseldorf cu melodia „Taken by a Stranger”.